

Οι ενδιαφερόμενοι να ενταχθούν στους ωφελούμενους   
του Κοινωνικού Παντοπωλείου του Δήμου Ορχομενού **για το έτος 2020**

μπορούν να υποβάλλουν αίτηση και τα απαραίτητα δικαιολογητικά

**από 1 Νοεμβρίου μέχρι και 30 Νοεμβρίου 2019**

Την αίτηση (όπου αναγράφονται και τα απαραίτητα δικαιολογητικά) μπορούν να προμηθευτούν είτε από την ιστοσελίδα του Δήμου: www.orchomenos.gr

ή να την ζητήσουν από το Δημαρχείο ή το Κέντρο Κοινότητας (Πέτρινα).

**Παραλαβή αιτήσεων τις εργάσιμες ημέρες:  
Κέντρο Κοινότητας Ορχομενού** (Πέτρινα, 22610-34970, 34001) **9 π.μ. – 2 μ.μ.**

**Προσοχή:** πρέπει να προσκομίσουν τα απαραίτητα δικαιολογητικά και όσοι είναι δικαιούχοι του Κοινωνικού Παντοπωλείου **για το έτος 2019**.

|  |  |
| --- | --- |
| **ΟΙΚΟΝΟΜΙΚΑ ΚΡΙΤΗΡΙΑ** | |
| **Μέλη Οικογένειας** | **Ετήσιο Εισόδημα** |
| Ένα (1) άτομο | 4.000 ευρώ |
| Δύο (2) άτομα, ζευγάρι | 6.000 ευρώ |
| Για κάθε επιπλέον προστατευόμενο μέλος (που έχει δηλωθεί στη φορολογική δήλωση) το ποσό θα προσαυξάνεται κατά 900 ευρώ. | |

**Η ευθύνη για τη σωστή συμπλήρωση της αίτησης και την προσκόμιση των απαραίτητων δικαιολογητικών είναι αποκλειστικά των ενδιαφερομένων.**

**ΥΠΟΧΡΕΩΤΙΚΑ ΔΙΚΑΙΟΛΟΓΗΤΙΚΑ**,   
για όλους τους υποψηφίους δυνητικούς δικαιούχους

1. Αίτηση του ενδιαφερομένου, σύμφωνα με τυποποιημένο υπόδειγμα αίτησης που χορηγεί η αρμόδια υπηρεσία του Δήμου και το Κέντρο Κοινότητας.
2. Πιστοποιητικό οικογενειακής κατάστασης (από το Δημαρχείο Ορχομενού).
3. Φωτοτυπία αστυνομικής ταυτότητας ή διαβατηρίου (για όλους) και άδειας παραμονής σε ισχύ (για αλλοδαπούς).
4. Βεβαίωση μόνιμης κατοικίας από τον Δήμο ή αντίγραφο λογαριασμού ΔΕΗ ή αντίγραφο μισθωτηρίου συμβολαίου, από το οποίο πιστοποιείται η διεύθυνση κατοικίας.
5. Αντίγραφο της τελευταίας δήλωσης φορολογίας εισοδήματος (έντυπο Ε1) και αντίγραφο του εκκαθαριστικού σημειώματος.
6. Αντίγραφο δήλωσης στοιχείων ακινήτων (έντυπο Ε9) ή υπεύθυνη δήλωση περί μη κατοχής ακίνητης περιουσίας όλων των μελών της οικογένειας. Στην περίπτωση που ο δικαιούχος ή και η σύζυγος είναι κάτοχος ακίνητης περιουσίας απαιτείται αντίγραφο ΕΝΦΙΑ.
7. Οι αγρότες βεβαίωση του ΟΠΕΚΕΠΕ για τις επιδοτήσεις/ενισχύσεις των ετών 2018 και 2019.

**8)** Μία μικρή φωτογραφία τύπου διαβατηρίου του αιτούντος/αιτούσας.

**ΜΗ ΥΠΟΧΡΕΩΤΙΚΑ ΔΙΚΑΙΟΛΟΓΗΤΙΚΑ**  
ανάλογα με την κατάσταση του υποψηφίου δυνητικού δικαιούχου

1. Κάρτα ανεργίας σε ισχύ, εφόσον πρόκειται για άνεργο (των αιτούντων ή και μελών της οικογένειας) ή Βεβαίωση χρόνου ανεργίας (τρέχουσα κατάσταση), παρέχεται από το ΚΕΠ Ορχομενού γνωρίζοντας ΑΦΜ και ΑΜΚΑ.
2. Επίσημη Ιατρική Γνωμάτευση σε ισχύ, εφόσον υπάρχει πρόβλημα υγείας (των αιτούντων ή και μελών της οικογένειας).
3. Γνωμάτευση Πρωτοβάθμιας Επιτροπής σε ισχύ περί ποσοστού αναπηρίας ή Κέντρου Πιστοποίησης Αναπηρίας (ΚΕ.Π.Α.), εφόσον πρόκειται για Άτομα με Ειδικές Ανάγκες (των αιτούντων ή και μελών της οικογένειας).
4. Μισθωτήριο συμβόλαιο.
5. Βεβαίωση δανείου πρώτης κατοικίας στην οποία κατοικεί η οικογένεια (και δεν διαθέτει άλλη κατοικία).

*Η Επιτροπή Διαχείρισης  
Δημοτικού Κοινωνικού Παντοπωλείου  
Ορχομενού*